A KÖZSZOLGÁLATI TÖRVÉNYSZÉK VÉGZÉSE
(első tanács)
2009. december 15.
F‑8/09. sz. ügy
Svetoslav Apostolov
kontra
Európai Bizottság
„Közszolgálat – Tisztviselők – Elfogadhatatlan kereset – Elkésettség”
Tárgy: Az EK 236. cikk és az EA 152. cikk alapján benyújtott kereset, amelyben S. Apostolov többek között az Európai Személyzeti
Felvételi Hivatal (EPSO) 2008. október 21‑i, a felperes által az EPSO 2008. április 25‑i azon határozatával szemben benyújtott
panaszát elutasító határozatának megsemmisítését kéri, amelyben arról tájékoztatták a felperest, hogy az EPSO/CAST27/4/7 érdeklődés
kifejezése iránti felhívás kiválasztási tesztjein elért osztályzatai nem elegendők ahhoz, hogy őt felvegyék a kiválasztott
pályázók adatbázisába.
Határozat: A Közszolgálati Törvényszék a keresetet mint elfogadhatatlant elutasítja. A Közszolgálati Törvényszék a felperest kötelezi
a költségek viselésére.
Összefoglaló
Eljárás – Keresetindítási határidők – Jogvesztés – Menthető tévedés – Fogalom
(A Közszolgálati Törvényszék eljárási szabályzata, 97. cikk, 4. §, és 100. cikk, 3. §; személyzeti szabályzat, 91. cikk, (3) bekezdés)
A keresetindítási határidőkre vonatkozó közösségi szabályozás keretében a menthető tévedés fogalma, amely lehetőséget nyújt
a határidőktől való eltérésre, csak kivételes körülményekre vonatkozhat, így különösen azokra, amikor az érintett intézmény
olyan jellegű magatartást tanúsított, amely önmagában vagy meghatározó mértékben okozta a jóhiszemű és egy átlagosan tájékozott
személytől megkövetelt gondosságot tanúsító jogalany menthető tévedését.
(lásd a 21. pontot)
Hivatkozás:
a Bíróság C‑195/91. P. sz., Bayer kontra Bizottság ügyben 1994. december 15‑én hozott ítéletének (EBHT 1994., I‑5619.o.) 26. pontja;
C‑193/01. P. sz., Pitsiorlas kontra Tanács és EKB, 2003. május 15‑én hozott ítéletének (EBHT 2003., I‑4837. o.) 24. pontja.